Diari Oficial de la Generalitat Valenciana


Sumari del DOGV 6965, del 14-02-2013 (2013/1594)

ORDE 1/2013, de 29 de gener, de la Conselleria d'Hisenda i Administració Pública, per la qual es modifica l'Orde 11/2012, de 26 de desembre, de la Conselleria d'Hisenda i Administració Pública, per la qual es regula el cens d'instal·lacions i contribuents i s'establixen les declaracions d'alta, modificació i cessament de les activitats subjectes a l'impost sobre activitats que incidixen en el medi ambient.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2013/01/29/1/dof/vci/html**

### Dades del document

Número de DOGV
:   6965

Data del DOGV
:   14-02-2013

Secció del DOGV
:   I. DISPOSICIONS GENERALS

Número del document
:   2013/1594


Data del document
:   29-01-2013

Organisme emissor
:   Conselleria d'Hisenda i Administració Pública

Tipus de document
:   Ordre

Anàlisi jurídica

 Descriptors 

:   * Conselleria d'Hisenda i Administració Pública
    * impost sobre activitats professionals
    * impost local
    * hisenda regional
    * procediment administratiu
    * declaració fiscal
    * impost ecològic
    * protecció del medi ambient
    * registre de documents
    * recaptació d'impostos
    * fiscalitat
    * legislació
    * gestió de residus

ORDE 1/2013, de 29 de gener, de la Conselleria d'Hisenda i Administració Pública, per la qual es modifica l'Orde 11/2012, de 26 de desembre, de la Conselleria d'Hisenda i Administració Pública, per la qual es regula el cens d'instal·lacions i contribuents i s'establixen les declaracions d'alta, modificació i cessament de les activitats subjectes a l'impost sobre activitats que incidixen en el medi ambient. [2013/1594]  
L'Orde 11/2012, de 26 de desembre, de la Conselleria d'Hisenda i Administració Pública, regula el cens d'instal·lacions i contribuents de l'impost sobre activitats que incidixen en el medi ambient a què es referix l'apartat 15.5 de l'article 154 de la Llei 10/2012, de 21 de desembre, de Mesures Fiscals, de Gestió Administrativa i Financera, i d'Organització de la Generalitat, i establix, a este efecte, les declaracions d'alta, modificació i cessament de les activitats subjectes.  
En l'apartat 2 de l'article 1 de la mencionada orde només s'exceptua de l'obligació de presentar les mencionades declaracions d'alta, modificació i baixa els subjectes inclosos en el número 2 de l'apartat 3 de l'esmentat article 154 de la Llei 10/2012, de 21 de desembre, açò és, l'Estat, la Generalitat i les corporacions locals, així com els seus organismes autònoms.  
No obstant això, atés el gran nombre d'instal·lacions exemptes per aplicació de la resta dels supòsits a què es referix l'apartat 3 de l'esmentat article 154 de la Llei 10/2012, que tindrien l'obligació de presentar les declaracions censals a l'empara de l'actual redacció de l'apartat 2 de l'article 1 de l'Orde 11/2012, de 26 de desembre, i la necessitat de fer eficient la gestió del cens tributari en qüestió, determinen la conveniència d'estendre l'excepció del compliment de les obligacions censals del tribut a totes les activitats exemptes.  
D'altra banda, la disposició transitòria primera de l'Orde 11/2012, de 26 de desembre, de la Conselleria d'Hisenda i Administració Pública, establix un règim transitori per a la primera declaració d'activitats que s'exerciren amb anterioritat a l'entrada en vigor de l'article 154 de la Llei 10/2012, establint un termini d'un mes des de l'entrada en vigor de la mencionada orde, termini que acaba el 29 de gener de 2013. No obstant això, ateses la brevetat del termini establit i les demandes dels col·lectius empresarials afectats perquè s'hi amplie, tenint en compte l'amplitud de les dades tècniques a omplir, es considera convenient l'ampliació del termini fins al 28 de febrer de 2013.  
  
En virtut del que s'ha disposat en l'apartat 15.5 de l'article 154, de la Llei 10/2012, de 21 de desembre, de Mesures Fiscals, de Gestió Administrativa i Financera, i d'Organització de la Generalitat, i de les facultats conferides per l'article 5 del Decret 19/2012, de 7 de desembre, del president de la Generalitat, pel qual determina les conselleries en què s'organitza l'Administració de la Generalitat, i per l'article 28 de la Llei 5/1983, de 30 de desembre, del Consell, a proposta de la Direcció General de Tributs i amb els tràmits previs establits en el Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, així com l'informe de l'Advocacia General de la Generalitat,  
  
ORDENE  
  
Article primer. Modificació de l'apartat 2 de l'article 1, Objecte  
Es modifica l'apartat 2 de l'article 1, Objecte, que passa a tindre la redacció següent:  
«2. No s'hauran de presentar les declaracions regulades en esta orde per les activitats exemptes a què es referix l'apartat 3 de l'article 154 de la Llei 10/2012, de 21 de desembre, de Mesures Fiscals, de Gestió Administrativa i Financera, i d'Organització de la Generalitat».  
  
Article segon. Modificació de l'apartat 1 de la disposició transitòria primera, Primera declaració d'activitats que s'exerciren amb anterioritat a l'entrada en vigor de l'article 154 de la Llei 10/2012, de 21 de desembre de 2012, de Mesures Fiscals, de Gestió Administrativa i Financera, i d'Organització de la Generalitat».  
Es modifica l'apartat 1 de la disposició transitòria primera, Primera declaració d'activitats que s'exerciren amb anterioritat a l'entrada en vigor de l'article 154 de la Llei 10/2012, de 21 de desembre de 2012, de Mesures Fiscals, de Gestió Administrativa i Financera, i d'Organització de la Generalitat, que passa a tindre la redacció següent:  
  
«1. Els subjectes passius de l'impost sobre activitats que incidixen en el medi ambient que a l'entrada en vigor d'esta orde realitzaren activitats que en determinen la subjecció, hauran de presentar, fins al 28 de febrer de 2013, una declaració relativa a l'esmentada activitat, que es formularà d'acord amb el que disposen l'article 2 de l'ordre i la resta de determinacions d'esta».  
  
DISPOSICIONS FINALS  
  
Primera. Desplegament i aplicació de l'orde  
Es faculta la Direcció General de Tributs per a dictar les resolucions i adoptar les mesures que considere necessàries per a l'aplicació del que disposa esta orde.  
  
Segona. Entrada en vigor  
Esta orde entrarà en vigor el dia 29 de gener de 2013.  
  
València, 29 de gener de 2013  
  
El Conseller d'Hisenda i Administració Pública,  
JUAN CARLOS MORAGUES FERRER


Còpia Permalink ELI